Diari Oficial de la Generalitat Valenciana


Sumari del DOGV 7754, del 06-04-2016 (2016/1865)

Notificació de la sentència dictada en el procediment de guarda i custòdia número 1768/2014.
--------------------------------------------------------------------------------------------

### Dades del document

Número de DOGV
:   7754

Data del DOGV
:   06-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1865


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 1768/2014. [2016/1865]  
Judici: família, guarda, custòdia o aliments fill menor no matrimonial no consensuat número 001768/2014.  
Part demandant: Johana Sujie González Bastidas.  
Part demandada: Darwin Shonaton Urgiles Fajardo.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que té el text que, literalment, és com seguix:  
  
«Dispositiva  
Estime la demanda plantejada per Johana Sujie González Bastidas, representada pel procurador dels tribunals Juan Carlos Millán Zapater i assistit del lletrat Eduardo Hidalgo Mallent, contra Darwin Shonaton Urgiles Fajardo, declarat en rebel·lia per la seua incompareixença en aquestes actuacions, i en els quals ha sigut part el ministeri fiscal, sobre guarda, custòdia, habitatge i aliments de fill menor, i dispose les mesures definitives següents derivades del cessament de la convivència entre les parts:  
1. L'atribució de l'exercici exclusiu de la pàtria potestat sobre la filla menor, N., a la mare, Johana Sujie González Bastidas.  
2. S'atribueix la guàrdia i custòdia de la filla menor a la mare, Johana Sujie González Bastidas.  
3. No es fixa un sistema de visites paternofilial, sense perjudici que el progenitor rebel, Darwin Shonaton Urgiles Fajardo, puga sol·licitar aquest sistema en el procediment adequat en benefici de la menor.  
4. L'atribució de l'ús i gaudi del domicili en què es va desenvolupar la convivència familiar, situat al carrer Duc de Mandas, 22, P04 040, habitatge arrendat, a la mare, Johana Sujie González Bastidas, en companyia de la filla menor sota la custòdia de la qual queda.  
5. Darwin Shonaton Urgiles Fajardo contribuirà com a prestació per aliments per a la filla menor, i abonarà a la mare, Johana Sujie González Bastidas, en el compte bancari que aquesta designe, per mesos anticipats i dins dels cinc primers dies de cada mes, la quantitat mensual de 180 euros, la suma pecuniària de la qual serà anualment actualitzada en relació amb l'índex de preus al consum, juntament amb la meitat de les despeses de caràcter extraordinari de la menor, les necessàries en tot cas i les convenients amb el consentiment de l'altre progenitor o autorització judicial.  
Tot això sense fer una especial condemna en les costes d'aquest procediment.  
I una vegada siga ferma aquesta resolució, remeteu-ne un testimoniatge al registre civil on conste inscrit el matrimoni, perquè l'anoten al marge.  
Aquesta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial cal anotar en el llibre corresponent, de la qual porteu un testimoniatge a les actuacions originals, notifiqueu-la a les parts i feu-los saber que, contra aquesta sentència, hi podran interposar en aquest jutjat un recurs d'apel·lació dins dels 20 dies següents a la notificació amb la constitució prèvia d'un dipòsit de 50 euros en el compte de dipòsits i consignacions d'aquest jutjat a l'entitat Banco Santander, SA (DA 15a LO 1/2009), que pronuncie, mane i firme.  
Publicació. La sentència anterior ha sigut llegida i publicada pel jutge que la va dictar, de forma legal i en el dia de la data.»  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del jutjat, per a portar a efecte la diligència de notificació a Darwin Shonaton Urgiles Fajardo.  
  
Diligència. L'estenc jo, la secretària judicial, per a fer constar que aquest edicte ha quedat fixat en el dia d'avui al tauler d'anuncis. En done fe.  
  
València, 10 de març de 2016.- La lletrada de l'Administració de Justícia: Vicenta María Casañ Arandiga.